Cenazeyê gerîlayanê HPG’yî  Amara Hîmroje (Ayşe Başarane), û Xelîl Çîyazanî ( Ecvet Akay)  yê ke 27’ê Temmuze de hêrişê hewayîyî yê artêşa Tirkî û pêkewtişanê dewa Cangiza ya qezaya Tetwanî ya Bedlîsî de şehîd bîyî, rixmê heme astengkerdişanê dewlete, dimayê 10 rojan  hetê keyeyanê ci ra ameyî girewtene.
Meyîtê Dorşîn Rûbare (Bahar Acare) hema morg de yeno pawetene.  Cenazeya Akayî goristanê Karşiyaka yê Tetwanî de ameye definkerdene teberê merdimanê Akayî de destûr nêdîya kesêk  tewrê cenazeye bibo. Cenazeya Başarane zî hetê keyeyê ci ra ameye berdene bi Amed.
